ອອສເຕຣເລຍ ກັບນໍເວ ຜ່ອນຜັນ ການລົງໂທດ ຕໍ່ມຽນມາ
ສອງປະເທດປະກາດວ່າ ຕົນ​ຈະ​ຍົກ​ເລີກ ​ການ​ລົງ​ໂທດ​ບາງຢ່າງ ​ຕໍ່​ມຽນມາ ເພື່ອ​ຕອບສະໜອງ​ຕໍ່​ການ​ປະຕິ​ຮູບ​ຕ່າງໆ ຂອງ​ມຽນມາ ໃນຮອບ​ປີຜ່ານມາ.
ອອສເຕຣເລຍປະກາດໃນວັນຈັນມື້ນີ້ວ່າ ຕົນຈະຍົກເລີກການລົງໂທດບາງ ຢ່າງຕໍ່ມຽນມາ ໃນການຕອບສະໜອງຕໍ່ການປະຕິຮູບຕ່າງໆຂອງລັດຖະ ບານມຽນມາ ເມື່ອປີຜ່ານມາ ໃນການກ່າວຈາກກຸງລອນດອນ ລັດຖະມົນຕີຕ່າງປະເທດ Bobb Carr ໄດ້ບອກວິທະຍຸ ອອສເຕຣເລຍວ່າ ຂໍ້ຈໍາກັດຮັດແຄບຕໍ່ການເດີນທາງຂອງປະທານາທິບໍດີ ທຽນ ເຊນ ແລະ ບັນດາເຈົ້າໜ້າທີ່ມຽນມາອີກຫລາຍກວ່າ 200 ຄົນ ຈະຖືກຍົກເລີກ ແຕ່ວ່າ ຂໍ້ຈໍາກັດຮັດ ແຄບຕໍ່ການເດີນທາງ ແລະດ້ານການເງິນຕ່າງໆ ຍັງຈະມີຜົນບັງຄັບໃຊ້ສໍາລັບເຈົ້າໜ້າທີ່ອີກ ປະມານ 130 ຄົນ ໂຮມທັງພວກສະມາຊິກກອງທັບແລະພວກສ່ວນບຸກຄົນ ທີ່ສົງໄສວ່າ ຝ່າຝືນສິດທິມະນຸດ ການປະກາດດັ່ງກ່າວນີ້ ມີຂຶ້ນບໍ່ ເທົ່າໃດມື້ຫລັງຈາກທ່ານ David Cameron ນາຍົກລັດຖະມົນຕີ ອັງກິດ ໄດ້ໄປຢ້ຽມຢາມມຽນມາ ຊຶ່ງຫລັງຈາກໄດ້ພົບປະເຈລະຈາ ກັບທ່ານນາງອອງ ຊານ ຊູຈີ ຜູ້ ນໍາຝ່າຍຄ້ານຂອງມຽນມາແລ້ວ ນັ້ນ ທ່ານໄດ້ກ່າວວ່າ ອັງກິດຈະ ໂຈະການລົງໂທດຕ່າງໆຕໍ່ມຽນ ມາ ແຕ່ຍັງຈະບັງຄັບໃຊ້ການ ຫ້າມຂາຍອາວຸດນັ້ນຢູ່ ສ່ວນປະເທດນໍເວ ກໍໄດ້ຕົກລົງ ເມື່ອວັນອາທິດວານນີ້ ທີ່ຈະຍົກ ເລີກການລົງໂທດທາງດ້ານເສດ ຖະກິດຕໍ່ມຽນມາເຊ່ນກັນ ແຕ່ກໍ ຍັງຮັກສາການຫ້າມຂາຍອາວຸດ ຍຸດໂທປະກອນ ແລະຂໍ້ຈໍາກັດ ກ່ຽວກັບການຮ່ວມມືດ້ານທະ ຫານນັ້ນນໍາ ທ່ານ Jonas Gahr Stoer ລັດຖະມົນຕີຕ່າງ ປະເທດນໍເວ ກ່າວໃນຖະແຫລງ ການສະບັບນຶ່ງວ່າ ສິ່ງທີ່ມຽນມາ ຕ້ອງການໃນເວລານີ້ ກໍຄືການ ພົວພັນກັບປະເທດອື່ນໆໃນໂລກ ການພັດທະນາດ້ານເສດຖະກິດ ແລະການຊ່ວຍເຫລືອ ຂອງຕ່າງປະເທດ ນັບຕັ້ງແຕ່ເຂົ້າມາບໍລິຫານປະເທດ ພຽງເມື່ອນຶ່ງປີກ່ວາຜ່ານມານີ້ ປະທານາທິບໍດີ ທຽນ ເຊນ ໄດ້ຈັດຕັ້ງປະຕິບັດການປະຕິຮູບຫລາຍຢ່າງ ໂຮມທັງການປ່ອຍຕົວພວກນັກໂທດ ການເມືອງ ຜ່ອນຜັນການກວດຂ່າວສື່ມວນຊົນ ແລະດໍາເນີນການເຈລະຈາສັນຕິພາບກັບ ພວກກະບົດຊົນເຜົ່າ